*Projekts*

LATVIJAS REPUBLIKAS MINISTRU KABINETS

2013.gada Rīkojums Nr.

Rīgā (prot.Nr. § )

**Par koncepciju „Par Eiropas Parlamenta un Padomes 2012.gada 25.oktobra Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES, un atceļ Direktīvas 2004/8/EK un 2006/32/EK, prasību pārņemšanu normatīvajos aktos”**

1. Apstiprināt koncepciju par Eiropas Parlamenta un Padomes 2012.gada 25.oktobra Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK  prasību pārņemšanu normatīvajos aktos (turpmāk – koncepcija).

2. Atbalstīt šādus koncepcijā piedāvātus rīcības variantus Eiropas Parlamenta un Padomes 2012. gada 25. oktobra Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK (turpmāk – Direktīva 2012/27/ES) prasību pārņemšanai Latvijas tiesību aktos:

5. panta prasību pārņemšanai 1. variantu;

7. panta prasību pārņemšanai 2. variantu;

14. panta prasību pārņemšanai 2. variantu;

20. panta prasību pārņemšanai 1. variantu.

3. Ekonomikas ministrijai līdz 2013. gada 5. decembrim iesniegt Eiropas Komisijā informāciju par 7. panta ieviešanu saskaņā ar koncepcijā izvēlēto risinājumu.

4. Ekonomikas ministrijai līdz 2014. gada 10. februārim iesniegt Ministru kabinetā valsts energoefektivitātes rīcības plānu, kas ietver ilgtermiņa stratēģiju ieguldījumu mobilizācijai gan valsts, gan privāto dzīvojamo ēku un komercplatību fonda renovācijā.

5. Ekonomikas ministrijai līdz 2014. gada 31. janvārim sagatavot un publiskot to centrālās valdības apsildāmo un/vai dzesējamo ēku sarakstu, kuru kopējā izmantojamā platība ir lielāka par 500 m2, ietverot informāciju par ēku platību un energoefektivitātes līmeni (enerģijas patēriņu). Saraksta veidošanai izmantot Komisijas 2008. gada 9. decembra lēmuma, ar ko groza pielikumus Eiropas Parlamenta un Padomes Direktīvās 2004/17/EK un 2004/18/EK par publiskā iepirkuma procedūrām attiecībā uz līgumslēdzēju un līgumslēdzēju iestāžu sarakstiem, XII pielikumā iekļauto Latvijas ziņoto informāciju par centrālās valdības iestādēm.

6. Ekonomikas ministrijai līdz 2014. gada 10. februārim izstrādāt un iesniegt Ministru kabinetā Energoefektivitātes likumprojektu, kurā tiktu iekļauta energoefektivitātes fonda izveide.

7. Ekonomikas ministrijai sadarbībā ar Finanšu ministriju, Vides aizsardzības un reģionālās attīstības ministriju un Iepirkumu uzraudzības biroju līdz 2014. gada 10. februārim izstrādāt un Ekonomikas ministrijai iesniegt Ministru kabinetā normatīvo aktu grozījumus publiskā iepirkuma jomā un šo aktu ietekmes novērtējumu, lai nodrošinātu, ka centrālās valdības iestādes iegādājas tikai augsti energoefektīvus ražojumus, pakalpojumus un ēkas.

8. Ekonomikas ministrijai un Vides aizsardzības un reģionālās attīstības ministrijai līdz 2014. gada 10. februārim izstrādāt un Ekonomikas ministrijai iesniegt Ministru kabinetā normatīvo aktu grozījumus, lai pēc iespējas agrākā plānošanas stadijā nodrošinātu siltumapgādes un koģenerācijas potenciāla apguves izmaksu un ieguvumu analīzi jaunām un rekonstruējamām iekārtām.

9. Ekonomikas ministrijai un Vides aizsardzības un reģionālās attīstības ministrijai līdz 2014. gada 10. februārim izstrādāt metodiskos norādījumus energoefektivitātes jautājumu iekļaušanai pašvaldību attīstības programmās un energoplānos.

10. Šajā rīkojuma projektā minētajām ministrijām un institūcijām veikt iepriekš noteiktos uzdevumus tām gadskārtējā budžetā piešķirto valsts budžeta līdzekļu ietvaros.

11. Jautājumu par papildu valsts budžeta līdzekļu piešķiršanu 2015., 2016. un 2017. gadā skatīt Ministru kabinetā kopā ar visu ministriju un centrālo valsts iestāžu līdzekļu pieprasījumiem.

12. Noteikt Ekonomikas ministriju kā atbildīgo par koncepcijas īstenošanu.

Ministru prezidents V.Dombrovskis

Ekonomikas ministrs D.Pavļuts

Iesniedzējs:

Ekonomikas ministrs D.Pavļuts

Vīza:

Valsts sekretārs J.Pūce

19.11.2013 10:42

498

A.Pētersone, 67082170

andzela.petersone@em.gov.lv

K.Beihmanis

67013260

Karlis.Beihmanis@em.gov.lv

I.Ozoliņa

67013175

Inguna.Ozolina@em.gov.lv